MABÉOSZ Ifjúságért Szakosztály

szolgáltatásai

pedagógusok és diákcsoportok részére

Szakosztályunk céljai között szerepel, hogy a gyerekek szabadidős tevékenységei közé visszahozzuk a körükben egykor igen népszerű bélyeggyűjtést. Tagjaink önkéntes munkában végzik tevékenységüket. A Magyar Bélyeggyűjtők Országos Szövetségének székházában (Bp, VI. Vörösmarty u. 65.) önálló teremmel rendelkezünk, ahol a szakköri munkához, foglalkozásokhoz szükséges filatéliai anyagok, kellékek és technikai berendezések rendelkezésünkre állnak. Ebbe a terembe ***fogadunk*** igény szerint ***csoportokat,*** egyidejűleg kb. 30 főt.

Kívánság szerint iskolákban, könyvtárakban, művelődési házakban ***kihelyezett foglalkozásokat*** tartunk fiatalok számára.

Fenti szolgáltatásainkat térítésmentesen nyújtjuk.

**„Mindent, ami érdekel, megtalálhatsz bélyegen!”**

Ha szeretné az iskolai témanapokat, projektheteket a szokásostól eltérő módon megoldani, válassza a bélyeget, ami demonstrációs anyag, foglalkozási kellék, irányított játék eszköze stb. is lehet. A gyerekek számára lassan ismeretlen terület a bélyegek világa, ezért számukra felfedezés számba megy, de kiderülhet az is, hogy akad a gyerekek között bélyeggyűjtő, akit jól be lehet vonni a foglalkozásokba.

Foglalkozásaink kapcsolódhatnak az alábbi ***programokhoz***:

* Fenntarthatósági témahét,
* Pénzügyi témahét,
* Digitális témahét,
* Pályaorientációs nap,
* Állatok világnapja/ Föld napja/ Madarak és fák napja/ Víz Világnapja/Környezetvédelmi világnap/Népmese napja, Magyar Kultúra napja és egyéb jeles napok
* Állami ünnepekhez kapcsolódó iskolai rendezvények,
* Iskola névadója,
* Anno’ – az iskola alapításának éve…

Szinte ***minden tartárgyhoz, témakörhöz*** kapcsolható a bélyeg.

Olyan tevékenységek színvonalasabbá tételéhez segíthet hozzá, ami eleve megvan a gyerekeknél (életkori sajátosságaik révén), és elősegíti a tananyag elmélyítését, emellett egy egész életre szóló szabadidős elfoglaltságra is példát mutat.

***Speciális igényeiket is figyelembe tudjuk venni, ha időben felveszik velünk a kapcsolatot, és megfogalmazzák azokat számunkra.***

Mozgó kiállításaink:

* Mesélő Bélyegek,
* Fizika a bélyegeken,
* Környezetvédelem (angolul)
* Ungarn (németül)

Egyéb témákhoz rövid előkészület után összeállításokat tudunk biztosítani.

**„A bélyeggyűjtés a hobbik királya, királyok hobbija!”**

Kiemelt feladatunknak tekintjük a működő ***bélyeggyűjtő körök*** támogatását:

- eszközzel,

- foglalkozások tartásával,

- szakkörvezetők képzésével,

- cserekapcsolataik bővítésével,

- filatéliai ismeretek és gyűjtési módszerek átadásával.

elérhetőségeink:

v.angyal.erzsebet@gmail.com

mabeoszifi@gmail.com

06304839728

 Angyal Erzsébet

 MABÉOSZ Ifjúságért Szakosztály

 elnöke